CELEX: 31986R0357
Language: el
Date: 1986-02-17 00:00:00
Title: Κανονισμός (ΕΟΚ) αριθ. 357/86 του Συμβουλίου της 17ης Φεβρουαρίου 1986 για την τροποποίηση του κανονισμού (ΕΟΚ) αριθ. 1531/85 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για σιδηροφωσφορούχα της διάκρισης ex 28.55 Α του κοινού δασμολογίου

Avis juridique important

|

31986R0357

Κανονισμός (ΕΟΚ) αριθ. 357/86 του Συμβουλίου της 17ης Φεβρουαρίου 1986 για την τροποποίηση του κανονισμού (ΕΟΚ) αριθ. 1531/85 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για σιδηροφωσφορούχα της διάκρισης ex 28.55 Α του κοινού δασμολογίου  

Επίσημη Εφημερίδα αριθ. L 043 της 20/02/1986 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 357/86 ΤΟΥ ΣΥΜΒΟΥΛΙΟΥ  της 17ης Φεβρουαρίου 1986  για την τροποποίηση του κανονισμού (ΕΟΚ) αριθ. 1531/85 για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για σιδηροφωσφορούχα της διάκρισης ex 28.55 Α του κοινού δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  την πράξη προσχώρησης της Ισπανίας και Πορτογαλίας (1),  το σχέδιο κανονισμού που υπέβαλε η Επιτροπή,  Εκτιμώντας:  ότι, με τον κανονισμό (ΕΟΚ) αριθ. 1531/85 (2), το Συμβούλιο άνοιξε, για την περίοδο από 1ης Ιουλίου 1985 μέχρι 30 Ιουνίου 1986, κοινοτική δασμολογική ποσόστωση για σιδηροφωσφορούχα που περιέχουν κατά βάρος 15 % και πλέον φώσφορο, της διάκρισης ex 28.55 Α του κοινού δασμολογίου, τα οποία προορίζονται για την παρασκευή φωσφορούχων σιδήρων ανακαθαρισμού ή χάλυβα·  ότι, σύμφωνα με τους όρους της πράξης προσχώρησης, το Βασίλειο της Ισπανίας και η Πορτογαλική Δημοκρατία μπορούν να συμμετάσχουν σ' αυτή τη δασμολογική ποσόστωση κατά το μέτρο των αντίστοιχων αναγκών των, και τούτο από την 1η Μαρτίου 1986· ότι αυτή η συμμετοχή μπορεί σε πρώτο στάδιο να περιοριστεί στη δυνατότητα ανάληψης, από το συσταθέν κοινοτικό απόθεμα, ποσοτήτων που ανταποκρίνονται στις επικείμενες ανάγκες εισαγωγών τους από τρίτες χώρες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1531/85 τροποποιείται ως εξής:  1. Στο άρθρο 1, η παράγραφος 2 αντικαθίσταται από το ακόλουθο κείμενο:  «2. Εντός του ιδίου ορίου, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης του 1985.»  2. Στο άρθρο 2 προστίθεται μια παράγραφος 3 η οποία έχει ως εξής:  «3. Αν εισαγωγέας ανακοινώσει επικείμενες εισαγωγές του εν λόγω προϊόντος στην Ισπανία ή Πορτογαλία και ζητεί να του παραχωρηθεί, στο κράτος μέλος αυτό, η δυνατότητα να κάνει χρήση της ποσόστωσης, το ενδιαφερόμενο κράτος μέλος προβαίνει, με σχετική γνωστοποίηση προς την Επιτροπή, σε ανάληψη ποσότητας επαρκούς για την κάλυψη των αναγκών του, εφόσον το υπόλοιπο του αποθέματος το επιτρέπει.»  Άρθρο 2  Ο παρών κανονισμός αρχίζει να ισχύει την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Φεβρουαρίου 1986.  Για το Συμβούλιο  Ο Πρόεδρος  H. van den BROEK  (1) ΕΕ αριθ. L 302 της 15. 11. 1985, σ. 5.  (2) ΕΕ αριθ. L 147 της 6. 6. 1985, σ. 5.